Bocianske sedlo

Bocianske sedlo () je horské sedlo v Nízkych Tatrách. Nachádza sa v strednej časti pohoria, nad Vyšnou Bocou, južne od Liptovského Hrádku. Niekedy sa nazýva aj Bocské alebo Bocké sedlo.

 Polohopis 
Leží v centre pohoria, na východe geomorfologického podcelku Ďumbierske Tatry a ich časti Ďumbier. Výrazná trávnatá zníženina sa nachádza v mieste, kde sa k hlavnému hrebeňu pohoria pripája od severovýchodu vedúca rázsocha Rovnej hole () a Ohnišťa (). Oddeľuje juhozápadne situovaný masív Králičky () a severovýchodne ležiacu Rovnú hoľu () a prepája hornú časť doliny Štiavnica so Starobocianskou a Bocianskou dolinou. Oblasť patrí do povodia Váhu, kde vodu zo západu odvádza riečka Štiavnica a z východných častí riečka Boca.Kráľova hoľa, Letná turistická mapa 1:50 000, Vojenský kartografický ústav, š.p., Harmanec Hrebeň je súčasťou Národného parku Nízke Tatry a jeho západné svahy zasahujú do národnej prírodnej rezervácie Ďumbier. V sedle sa križujú značené turistické chodníky.

V okolí sedla sa zachovali stopy po banskej činnosti (štôlne, haldy hlušiny, banské cesty). Zo sedla sú pekné výhľady na Ďumbier ().

Sedlo leží v Žilinskom kraji, v okrese Liptovský Mikuláš a zasahuje na katastrálne územie obcí Vyšná Boca a Liptovský Ján.In: Názvy vrchov, dolín, priesmykov a sediel. Bratislava: Úrad geodézie, kartografie a katastra SR, dostupné v archíve.

 Prístup 
 po  zeleno značenej trase:
 od severovýchodu zo Svidovského sedla cez Rovnú hoľu ()
 od juhu z Hornej Jarabej cez Kumštové sedlo
 po  žltej turistickej značke:
 od východu z Vyšnej Boce Starobocianskou dolinou
 od západu z rázc. pod Králičkou ()
 po  červeno značenej magistrále (Cesta hrdinov SNP) z Čertovice cez Kumštové sedlo

 Referencie 

 Pozri aj 
 Ďumbierske Tatry
 Ďumbier (geomorfologická časť)
 Zoznam sediel v Nízkych Tatrách

 Externé odkazy 
 Poloha na turistickej mape

Kategória:Sedlá Nízkych Tatier